**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. NOVEMBER 9-EI NYILVÁNOS ÜLÉSÉRE**

**TÁRGY:**

**NEM KÖZMŰVEL ÖSSZEGYŰJTÖTT HÁZTARTÁSI SZENNYVÍZ 2023. ÉVI DÍJ MEGÁLLAPÍTÁSA**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

**Készült:** Balatonmáriafürdő Község Önkormányzati Képviselő-testületének 2022. november 9-ei nyilvános testületi ülésére

**Tárgy:** Nem közművel összegyűjtött háztartási szennyvíz 2023. évi díj megállapítása

**Tisztelt Képviselő-testület!**

A DRV Zrt., mint az önkormányzattal 2025. december 31-ig közszolgáltatási szerződésben álló, a nem közművel összegyűjtött háztartási szennyvíz begyűjtéséről szóló önkormányzati rendelet felülvizsgálatát és módosítását kezdeményezi a melléklet szerinti átirat (iko22/001201-1/2022.) indokolásával.

Balatonkeresztúr község Önkormányzatának a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló önkormányzati rendelete a 23/2013.(XII.17.) ör.

**A jelenleg érvényes közszolgáltatási díj**

|  |  |  |
| --- | --- | --- |
| **Közszolgáltatás számított díja\*** | **Alapdíj** | **Ürítési díj** |
| Természetes személyek (lakossági) felhasználók esetén | 13 013 Ft/forduló + Áfa | 1 115 Ft/m3 + áfa |
| Nem természetes személyek (közületi) felhasználók esetében | 21 093 Ft/forduló + Áfa | 1 808 Ft/m3 + áfa |

\*A közszolgáltatási díjat terheli még a környezetterhelési díjról szóló 2003. évi LXXXIX. törvény alapján meghatározott, a DRV Zrt mindenkor érvényes vízterhelési díj.

A DRV Zrt. 2023. évre vonatkozóan az alábbi kéttényezős díjjavaslatot teszi:

|  |  |  |
| --- | --- | --- |
| **Közszolgáltatás számított díja\*** | **Alapdíj** | **Ürítési díj** |
| Természetes személyek (lakossági) felhasználók esetén | 13 013 Ft/forduló + Áfa | 1 115 Ft/m3 + áfa |
| Nem természetes személyek (közületi) felhasználók esetében | 43 902 Ft/forduló + Áfa | 3 764 Ft/m3 + áfa |

A díjemelési javaslat kizárólag a nem természetes személyeket (közületi felhasználókat) érinti.

A szolgáltató a kéttényezős díjjavaslatában figyelembe veszi a közszolgáltatási tevékenység ellátása során felmerülő költségek és ráfordítások megemelkedését, valamint a lakossági felhasználók esetében változatlanul hagyott díjakkal a szippantott szennyvízre vonatkozó rezsicsökkentésről szóló 2013. évi CXIV. törvény 1.§-ában, és a Vgtv. 44/D.§ (1)-(6) bekezdésében rögzített előírásokat.

A rendelet alkotás során figyelembe kell venni a Vgtv. 44/D.§.(8) bekezdése, valamint az önkormányzat és a DRV Zrt. között fennálló közszolgáltatási szerződés kimondja, hogy amennyiben az önkormányzat a Vgtv.44/D §-ában foglalt előírásnak megfelelően előterjesztett díjjavaslatnál alacsonyabb mértékben állapítja meg a díjat, vagy nem január 1. napjától kezdődően állapítja meg annak ellenére, hogy a közszolgáltató díjjavaslatát határidőig megküldte, úgy az önkormányzat a különbséget díjkompenzáció formájában köteles a közszolgáltatónak megfizetni.

A Zrt a kéttényezős díj kialakítása során szállítási fordulóhoz kötött alapdíj, valamint a szippantó autó névleges térfogatához kötött ürítési díjváltozást javasolja.

A rendelet hatálybalépése 2023. január 1. napja.

Balatonmáriafürdő, 2022. 10. 12.

Mestyán Valéria sk.

címzetes főjegyző

tervezet

**Balatonmáriafürdő Község Önkormányzata Képviselő-testületének**

**../2022.(..…) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 23/2013.(XII.17.) önkormányzati rendelet módosításáról**

Balatonmáriafürdő Község Önkormányzatának Képviselő-testülete a Magyarország Alaptörvényének 32. cikk (1) a) pontja és 32. cikk (2) bekezdése szerint kapott felhatalmazás alapján, a vízgazdálkodásról szóló 1995. évi LVII. törvény 44/C. § (2) bekezdésében meghatározott feladatkörében eljárva a következőket rendeli el:

**1. §**

A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 24/2013.(XII.19.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2023. január 1-jén lép hatályba, és hatálybalépést követő napon hatályát veszti.

Galácz György Mestyán Valéria

polgármester címzetes főjegyző

A rendelet kihirdetve:

2022. ……………..

Mestyán Valéria

címzetes főjegyző

**1. melléklet a …/2022.(X. …) önkormányzati rendelethez**

*1. melléklet*

|  |  |  |
| --- | --- | --- |
| **Közszolgáltatás számított díja\*** | **Alapdíj** | **Ürítési díj** |
| Természetes személyek (lakossági) felhasználók esetén | 13 013 Ft/forduló + Áfa | 1 115 Ft/m3 + áfa |
| Nem természetes személyek (közületi) felhasználók  esetében | 43 902 Ft/forduló + Áfa | 3 764 Ft/m3 + áfa |

\*A közszolgáltatási díjat terheli még a környezetterhelési díjról szóló 2003. évi LXXXIX. törvény alapján meghatározott, a DRV Zrt mindenkor érvényes vízterhelési díj.”

**Általános indokolás**

A hatályos jogszabályok szerint a DRV Zrt-nek a közszolgáltatási díj megállapításakor figyelembe kell vennie a közszolgáltatási tevékenység során felmerülő költségeket és ráfordításokat, és törekednie kell a gazdaságos, fedezetet nyújtó díj kialakítására.

A díjemelési javaslat kizárólag a nem természetes személyeket (közületi felhasználókat) érinti.

A vízgazdálkodásról szóló 1995. évi LVII. törvény 44/D §-ának (8) bekezdése, s ezzel összhangban az Önkormányzat és a DRV Zrt között fennálló közszolgáltatási szerződés kimondja, hogy amennyiben az önkormányzat a Vgtv. 44/D §-ában foglalt előírásoknak megfelelően előterjesztett díjjavaslatnál alacsonyabb mértékben állapítja meg a díjat, vagy nem január 1. napától kezdődően állapítja meg annak ellenére, hogy a közszolgáltató díjjavaslatát határidőig bezárólag megküldte, úgy az Önkormányzat a különbséget díjkompenzáció formájában köteles a közszolgáltatónak megfizetni.

**Előzetes hatásvizsgálati lap**

**a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló önkormányzati rendelet módosításához**

**Balatonmáriafürdő**

(a jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen

1. **társadalmi hatás**: A rendeletnek közvetlen társadalmi hatása nincs
2. **gazdasági hatása**: Gazdasági, költségvetési hatásai nem mérhetők.
3. **költségvetési hatásai**: a tervezetnek költségvetési hatása nincs, amennyiben a javasolt díjtételt a képviselő-testület elfogadja.
4. **környezeti következményei:** a talajterhelés, szennyezés csökkenthető
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: a tervezet a jelenlegi adminisztratív terhet nem emeli
7. **megalkotásának szükségessége:** a megfelelés a jogszabályi előírásoknak
8. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.