# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. NOVEMBER 9-EI NYILVÁNOS ÜLÉSÉRE

**TÁRGY:**

**Balatonmáriafürdő Község Önkormányzat**

**2023. évi belső ellenőrzési ütemterve**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

**Készült:** Balatonmáriafürdő Község Önkormányzati Képviselő-testületének 2022. november 9-ei nyilvános testületi ülésére

**Tárgy:** Balatonmáriafürdő község önkormányzat 2023. évi belső ellenőrzési ütemterve

**Tisztelt Képviselő-testület!**

A képviselő-testület 2021. novemberében fogadta el az önkormányzat 2022-2025.évre vonatkozó belső ellenőrzési stratégiai tervét és Belső Ellenőrzési Kézikönyvét.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32.§ (3) bekezdése alapján a helyi önkormányzatra vonatkozó éves belső ellenőrzési tervet a belső ellenőrzési vezető az előző év november 30-ig megküldi a jegyző részére, (4) bekezdése alapján a helyi önkormányzatra vonatkozó éves belső ellenőrzési tervet a képviselő-testület azt december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 22.§ (1) bekezdés b) pontja alapján a belső ellenőrzési vezető kockázatelemzéssel alátámasztott stratégiai és éves ellenőrzési tervet készít. A stratégia tervvel összhangban összeállítja a tárgyévet követő évre vonatkozó éves ellenőrzési ütemtervet.

Az éves ellenőrzési tervben meghatározott költségvetési szerveknél az ellenőrzési szempontrendszerben foglalt folyamatok kerülnek vizsgálatra, amelyek részletezését az ellenőrzési stratégia tartalmazza. A tervben feltüntetett hónapok a költségvetési szerv ellenőrzésének várható kezdő időpontját jelöli.

A belső ellenőrzési vezető november 30-ig elkészítette és megküldte a 2023. évre vonatkozó ellenőrzési ütemtervet.

Kérem, Tisztelt Képviselő-testületet, hogy a Bkr. 32.§ (4) bekezdése szerint a 2023. évi belső ellenőrzési ütemtervet elfogadni szíveskedjen.

**Döntési javaslat:**

Balatonmáriafürdő Község Önkormányzat Képviselő-testületének

…./2022.(XI.9.) képviselő-testületi határozata 2023. évi belső ellenőrzési ütemterv jóváhagyásáról

**Balatonmáriafürdő** Község Önkormányzat Képviselő-testülete megismerte és jóváhagyja az előterjesztés mellékletét képező 2023. évi belső ellenőrzési ütemtervét.

Határidő: belső ellenőr értesítése döntést követő 8 nap

Felelős: Mestyán Valéria címzetes főjegyző

Balatonmáriafürdő, 2022. 11. 07.

Mestyán Valéria sk.

címzetes főjegyző