**Energiamegtakarítási intézkedési terv**

Balatonmáriafürdő Község Önkormányzata

és intézményei

8647 Balatonmáriafürdő, Gróf Széchényi Imre tér 9.

Készült:2022. november 2.

Bevezetés:

Az intézkedési terv készítésének oka a jelenlegi energiaválság következtében jelentősen megemelkedő közüzemi díjak fedezetének biztosítása, valamint energiaracionalizálási intézkedések bevezetése.

Az intézkedések kiterjednek az önkormányzat valamennyi intézményére, közterületre, valamint a közvilágításra.

Közintézmények:

1. Községháza

8647 Balatonmáriafürdő, Gróf Széchényi Imre tér 9.

1. Óvoda

8647 Balatonmáriafürdő, Keszeg u. 16.

1. Orvosi rendelő

8648 Balatonkeresztúr, Zrínyi u. 2.

1. Védőnői tanácsadó

8648 Balatonkeresztúr, Keszeg u. 7.

1. Vasút téri telephely

8647 Balatonmáriafürdő, Vasút tér 4.

1. Közösségi Ház

8647 Balatonmáriafürdő, Bajcsy Zs. u. 257.

Állapotfelmérés:

Közintézmények esetében a rendszeres alapfeladat-ellátás helyéül szolgáló épületek külső hőszigeteléssel rendelkeznek, földgáz és áramenergia igénybevétel történik:

1. Községháza

8647 Balatonmáriafürdő, Gróf Széchényi Imre tér 9.

1. Óvoda

8647 Balatonmáriafürdő, Keszeg u. 16.

1. Orvosi rendelő

8648 Balatonkeresztúr, Zrínyi u. 2.

1. Védőnői tanácsadó

8648 Balatonkeresztúr, Keszeg u. 7.

Közintézmények esetében üzemeltetési feladat-ellátás helyéül szolgáló épület külső hőszigeteléssel nem rendelkezik, földgáz igénybevétel nincs, áramenergia igénybevétel történik:

1. Vasút téri telephely

8647 Balatonmáriafürdő, Vasút tér 4.

Közintézmények esetében civil szervezet számára biztosított helyszínként szolgáló épület külső hőszigeteléssel rendelkezik, földgáz és áramenergia igénybevétel történik:

1. Közösségi Ház

8647 Balatonmáriafürdő, Bajcsy Zs. u. 257.

***Részletes feladatterv helyszínenként:***

**Helyszín: Községháza**

**8647 Balatonmáriafürdő, Gróf Széchényi Imre tér 9.**

Intézkedés:

Fűtés:

A központi fűtésről és melegvíz-szolgáltatásról szóló 189/1998. (XI. 23.) Korm. rendeletben meghatározott minden év október 15. és április 15. közötti fűtési idénytől eltérően a gázfűtés bekapcsolására 2022. november 7-én kerül sor, amikor is az irodahelyiségek hőmérséklete 18 °C alá csökkent.

Gázhasználat esetében három fűtési kör funkcionál, az emeleti szint, a földszint, valamint a zenekari próbaterem és irodabérlemény kerül elkülönítésre.

Emeleti szint lezárásra kerül, az irodákban, a mellékhelyiségekben, folyosókon 18°C, az állandó és időszaki kiállítóteremben fagytalanításra kerül sor. Dolgozók a földszinten végeznek munkát, szükség szerint, esetenként használják az emeleti irodákat.

Földszinti irodákban 20-22°C, a mellékhelyiségekben, folyosókon 18°C kerül biztosításra. Minden hét pénteki napján az irodai dolgozók részére bevezetésre kerül a home-office, illetve irodán kívüli munkavégzés.

A bejárati ajtótól jobbra eső kis tárgyaló terem biztosítja a helyszínt a közösségi házból beköltöző mozgókönyvtár számára.

Nyitvatartása: szerda 13-17, csütörtök 14-18, péntek 9-12

Éjszakai és hétvégi hőmérsékelt 18°C.

Áramellátás:

Klímaberendezés használatával fűtésrásegítés, világítás, irodai és konyhai berendezések használata történik, melynek során törekedni kell a LED világítótestek alkalmazására, megfelelő hőmérséklet kialakítására, csak a használt helyiségek fűtésére.

Alkalmazott olvassa és rögzíti, műszaki menedzser szúrópróbaszerűen ellenőrzi a mérőórák állását.

Meg kell vizsgálni a napelemes rendszer bővítésének lehetőségét, a beruházás várható költségeit.

**Helyszín: Óvoda**

**8647 Balatonmáriafürdő, Keszeg u. 16.**

Intézkedés:

Fűtés:

Szabályozni kell az óvodai csoportszobák és egyéb helyiségek hőmérsékletét, elkülönítve a nappali (21°C), éjszaki, hétvégi (18°C) értékeket.

Áramellátás:

Világítás, irodai és konyhai berendezések használata

Az intézményvezető/alkalmazott rendszeresen olvassa és rögzíti, műszaki menedzser szúrópróbaszerűen ellenőrzi a mérőórák állását.

Jelenleg magasabb villamosenergiaigénybevétel történik, mint amit a háztartási méretű kiserőmű megtermel, ezért meg kell vizsgálni a napelemes rendszer bővítésének lehetőségét, a beruházás várható költségeit.

**Helyszín: Orvosi rendelő**

**8648 Balatonkeresztúr, Zrínyi u. 2.**

Intézkedés:

A bérlőket (háziorvos, emeleti bérlő) tájékoztatni kell a közüzemi díjak várható alakulásáról, mivel annak fedezetét bérlők biztosítják.

**Helyszín: Védőnői tanácsadó**

**8648 Balatonkeresztúr, Keszeg u. 7.**

Intézkedés:

Szabályozni kell a helyiségek hőmérsékletét az igénybevétel szerint, elkülönítve a nappali (22°C), éjszaki, hétvégi (18°C) értékeket.

Felül kell vizsgálni az épületben tartózkodás szükségességét, home-office, valamint irodán kívüli munkavégzés, pl. családlátogatások tömbösítésének lehetőségét.

Minden hét szerda és péntek tanácsadási napokon között feltétlen jelenlét szükséges, hétfő, kedd home-office-ra kijelölt napok, csütörtöki nap az ellátandó feladat jellegétől függően változhat.

Balatonkeresztúr 550 hrsz ingatlanon található az orvosi rendelő és védőnői tanácsadó.

A földgáz energia használatot egy mérőóra méri a két épületben, valamint az orvosi rendelő emeleti szintjén található bérleményben, hőmennyiségmérő használatával kerül megosztásra fogyasztási helyenként.

A villamosenergiaigénybevételt a két épületre felszerelt napelemes rendszer biztosítja. Jelenleg magasabb a megtermelt érték, mint a felhasznált energia, ezért javasolt lenne a védőnői tanácsadóba két db infrapanel beszerzése fűtésrásegítés céljából.

**Helyszín: Vasút téri telephely**

**8647 Balatonmáriafürdő, Vasút tér 4.**

Intézkedés:

Az épületben gázfűtés nincs, áramenergia igénybevétel a helyiségek megvilágítása, konyhai berendezés üzemeltetése, kisgépek használata céljából szükséges.

Földgázhálózat rácsatlakozási lehetőség biztosításra került a gázóra meglétével és az alapdíj megfizetésével.

Fűtés megoldása fatüzelésű kazánnal történik, a település közterületeiről összegyűjtött hulladékfával.

**Helyszín: Közösségi Ház**

**8647 Balatonmáriafürdő, Bajcsy Zs. u. 257.**

Intézkedés:

Az épületet az Ősz Idő Nyugdíjasklub heti egy alkalommal használja, asszonytorna program heti két alkalommal 1-1 órában működik. Amatőr táncklub jelenleg nem működik.

A mozgókönyvtár Községházára költöztetését követően az épület üzemeltetése nem gazdaságos, javasolt 2023.01.01.-i hatállyal bezárni, fagytalanítani.

2022.12.31-ig a civil szervezet programjainak egyeztetése szükséges a fűtés miatt.

Az időjárás függvényében a klímaberendezés használata javasolt a ritka alkalmak során.

Alkalmazott olvassa és rögzíti, műszaki menedzser szúrópróbaszerűen ellenőrzi a mérőórák állását.

**Helyszín: Közvilágítás**

Intézkedés:

A közvilágítás LED-es korszerűsítése során várhatóan közel 40% energiamegtakarítás keletkezik.

Energiahatékonysági kötelezettségi rendszer (EKR) a villamos energia kereskedők részére olyan energiamegtakarítási kötelezettséget ír elő, ami a felhasználóktól megvásárolt kvótával is teljesíthető.

Az energiamegtakarítás értékesítése hitelesített adatokon alapul, amihez energetikai auditor igénybevétele szükséges. Díjazás történhet fix áron vagy a megtakarítási érték függvényében. Előzetes ajánlatkérés alapján a 250 GJ megtakarítás esetén 1.400 Ft/GJ összeggel számolva a szolgáltatás igénybevétele megközelíti a bruttó 500.000,-Ft-ot. Képviselő-testületi jóváhagyás szükséges szerződéskötéshez.

A megtakarított energia értékesítése villamosenergia-értékesítő részére történik, a jelenlegi szerződött partner (Audax Renewables Kft) 2023. évre vonatkozóan jelezte érdeklődését.

**Helyszín: Közterületek, központi és szabadstrandi vizesblokkok**

Intézkedés:

2022.11.30.-i befejezési határidővel megvalósul a strandi vizesblokkok fagytalanítása, téliesítése.

Felül kell vizsgálni a vízfogyasztást, racionalizálni kell a melegvíz használatot, illetve a strandi zuhanyzók számának csökkentését. Energiatakarékos izzók, csapok alkalmazása, mozgásérzékelős lámpatest felszerelése, stb.

Térfigyelő kamerák villamos energia ellátása történik, változtatás nem javasolt.

Karácsonyi díszvilágítás: a falu központjában a gróf Széchényi Imre téren kihelyezett községi karácsonyfa kerüljön LED-es megvilágításra, azonban mellőzni kell a közvilágítási oszlopokon a karácsonyi díszek kihelyezését.

Központi strandi helyiségek temperáló fűtése (5°C) és világítása.

**Összegzés:**

A közintézmények esetében a mérőóra állások leolvasása naponta, az egyéb felhasználási helyek esetén havonta történik, a kibocsátott számlák ellenőrzése, azok egyeztetése, részszámlamennyiségek módosítása rendszeres.

A fogyasztás, számlázásról havi és évenkénti összesítő kimutatás készül.

2023. évre vonatkozóan a szerződések kötésére megfelelő ajánlatbekérést követően kerül sor.